Fantaasia (film)
"Fantaasia" on Walt Disney filmistuudios 1940. aastal valminud täispikk multifilm. Selle kestus on 126 minutit. Film koosneb kaheksast osast, mille taustaks kõlavad klassikalise muusika teosed, mida esitab Philadelphia sümfooniaorkester Leopold Stokowski dirigeerimisel. Film pälvis kriitikutelt vastuolulisi hinnanguid. Kasumit kahandasid suured tootmis- ja näitamiskulud ja muidu suure Euroopa vaatajaskonna äralangemine sõja tõttu.